หวยล็อก
ช่วงนี้คงไม่มีอะไรฮือฮามากไปกว่าข่าวลือว่ามีการล็อกหวย หรือเลขท้ายสองตัวหรือสามตัวให้ตรงกับทะเบียนรถยนต์ของนายกฯ ยิ่งลักษณ์
8 ก.พ. 2556

ช่วงนี้คงไม่มีอะไรฮือฮามากไปกว่าข่าวลือว่ามีการล็อกหวย หรือเลขท้ายสองตัวหรือสามตัวให้ตรงกับทะเบียนรถยนต์ของนายกฯ ยิ่งลักษณ์
จริงหรือไม่จริง ฝ่ายสอบสวนก็ต้องไปสืบเอาข้อเท็จจริงมาแถลงต่อประชาชนให้ได้ เพราะอยู่ในความสนใจของประชาชนทั้งประเทศ
สลากกินแบ่งรัฐบาลหรือที่คนทั่วไปเรียกว่าหวยนั้น ออกรางวัลเดือนละ 2 ครั้ง วันที่ 1 และ 16 ของทุกเดือน สำนักงานสลากกินแบ่งรัฐบาล พิมพ์สลากออกจำหน่ายรวมทุกประเภท จำนวน 46 ล้านฉบับ จำหน่ายฉบับละ 40 บาท คิดเป็นมูลค่างวดละ 1,840 ล้านบาท หรือ|ปีละ 44,160 ล้านบาท
มูลค่านี้เฉพาะหวยบนดินเท่านั้น ถ้าเป็นหวยใต้ดินก็จะมีมูลค่าปีละไม่ต่ำกว่าหมื่นล้านบาท 
คิดมูลค่าจากการขายสลากก็สามารถทำให้เศรษฐกิจขยายตัวได้ประมาณปีละ 0.5% แต่เงินนี้ไม่ได้ถูกนำออกไปใช้ในทางที่เป็นประโยชน์ต่อเศรษฐกิจ เงินไปกองที่สำนักงานสลากฯ
ทางสำนักงานสลากฯ จะนำกำไรไปทำกิจกรรมเพื่อสังคม
กรณีหวยล็อกนั้น เคยเกิดเรื่อง|ขึ้นเมื่อปี 2544 ที่มีกลุ่มบุคคลนำโดยนายณรงค์ อุ่นแพทย์ หรือกลม บางกรวย ผู้กว้างขวางย่าน จ.นนทบุรี และพวกสมคบกับเจ้าหน้าที่สำนักงานสลากฯ วางแผนล็อกการออกรางวัล และศาลตัดสินจำคุกนายณรงค์และพวก คดีนี้ทำลายความน่าเชื่อถือของสำนักงานสลากฯ เรื่องหวยล็อก 
ดังนั้น เมื่อเกิดการออกสลากเลขท้ายรถยนต์นายกฯ ถึง 7 ครั้ง ในรอบ 2 ปี จึงทำให้เกิดข้อกังขาของประชาชน และไม่เชื่อว่าหวยล็อกไม่ได้